b'\n_START_ARTICLE_\nWilliam Koskelin\n_START_PARAGRAPH_\nKarl William (K.W.) Koskelin (16. toukokuuta 1865 Saarij\xc3\xa4rvi \xe2\x80\x93 12. syyskuuta 1957 Jyv\xc3\xa4skyl\xc3\xa4n maalaiskunta) oli suomalainen agronomi, pankinjohtaja, kunnallisneuvos ja kansanedustaja._NEWLINE_Koskelinin vanhemmat olivat nimismies Karl Konstantin Koskelin ja Aurora Stenb\xc3\xa4ck. H\xc3\xa4n valmistui agronomiksi 1887._NEWLINE_Koskelin toimi Tarvaalan maanviljelyskoulun opettajana Saarij\xc3\xa4rvell\xc3\xa4 1889\xe2\x80\x931890 ja omisti Kirrin tilan Jyv\xc3\xa4skyl\xc3\xa4n maalaiskunnassa 1890\xe2\x80\x931908. H\xc3\xa4n oli Keski-Suomen maanviljelysseuran sihteerin\xc3\xa4 ja konsulenttina 1899\xe2\x80\x931919, Tampereen osakepankin Jyv\xc3\xa4skyl\xc3\xa4n konttorin johtajana 1917\xe2\x80\x931922 ja Suomen maatalous-osakepankin Jyv\xc3\xa4skyl\xc3\xa4n konttorin johtajana 1922\xe2\x80\x931936. Koskelin toimi lis\xc3\xa4ksi vt. l\xc3\xa4\xc3\xa4ninagronomina vuosina 1893 ja 1898 sek\xc3\xa4 Keski-Suomi-lehden maatalousosaston toimittajana 1901\xe2\x80\x931904. Koskelin sai kunnallisneuvoksen arvon 1922._NEWLINE_Koskelin oli talonpoikaiss\xc3\xa4\xc3\xa4dyn edustajana mukana s\xc3\xa4\xc3\xa4tyvaltiop\xc3\xa4ivill\xc3\xa4 1899\xe2\x80\x931906 ja h\xc3\xa4n oli my\xc3\xb6s talonpoikaiss\xc3\xa4\xc3\xa4dyn varapuhemiehen\xc3\xa4 vuosien 1905\xe2\x80\x931906 valtiop\xc3\xa4ivll\xc3\xa4. Koskelin oli nuorsuomalaisen puolueen kansanedustajana 1907\xe2\x80\x931909 ja uudelleen 1910\xe2\x80\x931911 ja 1917 edustaen Vaasan l\xc3\xa4\xc3\xa4nin it\xc3\xa4ist\xc3\xa4 vaalipiiri\xc3\xa4. H\xc3\xa4n oli presidentin valitsijamiehen\xc3\xa4 vuoden 1925 presidentinvaaleissa._NEWLINE_Koskelin toimi Jyv\xc3\xa4skyl\xc3\xa4n maalaiskunnan kuntakokouksen ja kunnallislautakunnan esimiehen\xc3\xa4 sek\xc3\xa4 kunnanvaltuuston puheenjohtajana. H\xc3\xa4n oli muun muassa Maatalousseurojen keskusliiton valtuuskunnan puheenjohtajana ja Keski-Suomen maanviljelysseuran esimiehen\xc3\xa4._NEWLINE_William Koskelin oli naimisissa 1898\xe2\x80\x931916 Agnes Fredrika Kahelinin (1874\xe2\x80\x931916) kanssa.'